Valner Valme

Valner Valme (sündinud 1970 Paides) on eesti kultuuriajakirjanik ja -kriitik. 

Ta on lõpetanud Viljandi Paalalinna Gümnaasiumi ja Eesti Humanitaarinstituudi kultuuriteooria alal. 

Aastatel 2013–2020 oli ta Eesti Rahvusringhäälingu (ERR) kultuuriportaali vastutav toimetaja, olles ka portaali algataja. 

Alates 2021 töötab ta väljaande Edasi.org kultuuritoimetajana ja SA Kultuurileht veebitoimetajana, kuid jätkab raadiotööd ERR-i Raadio 2 saate "Lift" juhina ja saate "Muusikanõukogu" kriitikuna. Ta on ka Vikerraadio kirjandussaate "Loetud ja kirjutatud" üks juhte. 

Ta on teinud kaastööd kümnetele väljaannetele.

Muud 
Osalenud mitmetes muusikažüriides, sealhulgas Eesti Laul (2009-2018) ja Eesti Muusikaauhinnad (alates 2004). Eesti Muusikaettevõtlusauhindadel parima muusikaajakirjaniku nominent (2023).

Tõlkinud, koostanud ja toimetanud raamatuid. Ilmunud ilukirjanduslik kogumik Psaikobilli (koos Villem Valme, Janno Zõbini ja Kätlin Vainolaga).

Isiklikku 
Eluaegne melomaan. 

Viljandi punkboheemühingu Ilusad Moodsad Idioodid asutajaliige (1988). 

Tema abikaasa on Rebekka Lotman.

Viited

Eesti kultuurikriitikud
Eesti muusikakriitikud
Sündinud 1970